कैसे करे एक आम आदमी शेयर बाज़ार में प्रवेश? | How-does-a-common-man-enter-the-stock-market
कैसे करे एक आम आदमी शेयर बाज़ार में प्रवेश?
आज लोगों के मध्‍य शेयर बाजार के प्रति झुकाव बढ़ता जा रहा है। इसके प्रति लोगों की मान्‍यता है कि यहां रातों रात व्‍यक्ति राजा से रंक तथा रंक से राजा बन जाता है। आज लोग अपनी आय को बैंक में ऍफ़.डी. (फिक्स्ड डिपाजिट/ Fixed Deposit) या अन्‍य सेविंग की बजाय शेयर मार्केट में निवेश कर देते हैं। 80 और 90 के दशक में लोगों का रूझान निवेश में अत्‍यधिक बढ़ गया था, लोग नकदी से ज्‍यादा निवेश करने में भरोसा कर रहे थे। जिसमें 3-5 वर्ष के भीतर उनका धन दोगुना हो रहा था। जिस कारण इसे निवेश का स्‍वर्ण युग भी कहा गया।
अल्‍प ज्ञान सदैव घातक होता है, यही स्थिति होती है शेयर बाजारों की। यहां निवेश करने से पूर्व आपको इसकी बारीकियों का ज्ञान होना अत्‍यंत आवश्‍यक है अन्‍यथा आपके पैसे डूबने की संभावना बढ़ जाती है। विश्‍व के अनेक बड़े-बड़े निवेशकों ने निवेश के लिए अपने-अपने सिद्धान्‍त दिये हैं। जिनमें से एक हैं बेंज गैलेंडर (Benj Gallander) इनके कुछ निवेश दर्शन इस प्रकार हैं:
1. एक महान प्रतिद्वंद्वी सदैव भीड़ से अलग चलता है अर्थात एक अच्‍छे निवेशक को बाजार की स्थितियों को गहराई से समझकर उसमें निवेश करना चाहिए न कि भेड़ चाल में लगे रहना चाहिए।
2. सदैव अपना एक विक्रय लक्ष्‍य निर्धारित करें।
3. अपनी गलतियों का विश्‍लेषण करें।
4. पर्याप्‍तता का आंकलन बाह्य स्‍त्रोतों से ना करके स्‍वयं से पूछें।
5. थोड़ा आलसी बनें, लोगों को आपके लिए अध्‍ययन करने दें।
6. बाजार झुकाव पर शेयर खरीदें तथा उसके चढ़ने पर अपने शेयर बेच दें।
7. अपनी व्‍यक्तिगत और निवेश आवश्‍यकताओं के मध्‍य सावधानीपूर्वक सामंजस्‍य बिठाएं।
8. हर महीनें स्‍टॉक में निर्दिष्‍ट राशि का निवेश न करें।
9. हमेशा पैसों पर ध्‍यान ना दें, अपनों को भी समय दें।
10. व्‍यापारी बनने की बजाय लंबी अवधि के लिए निवेश करें।
11. अपनी जोखिम सहन क्षमता से ज्‍यादा निवेश ना करें।
12. हर छः सप्‍ताह में प्रत्‍येक स्‍टॉक की जांच करें।
13. पिछले 10 वर्षों की स्थिति जांचे, इतिहास एक अच्‍छा शिक्षक होता है।
14. वित्‍तीय विवरण को समझने का प्रयास करें, इत्‍यादि।
उपरोक्‍त विवरण से आपको ज्ञात हो ही गया होगा कि किसी भी क्षेत्र में निवेश करने से पूर्व उसका गहनता से अध्‍ययन करना अत्‍यंत आवश्‍यक है। इसके साथ ही निवेश करने हेतु अवसर का ध्‍यान रखना और रणनीति बनाना अत्‍यंत आवश्‍यक है।
कैसे करें शेयर बाजार में निवेश:
1. निवेश करने का सही तरीका है श्रेष्‍ठ कंपनी में लंबी अवधि के लिए निवेश करें। इसमें आपको अपने शेयर को रोज जांचने की आवश्‍यकता नहीं होगी।
2. निवेश के तीन प्रकार होते हैं – स्‍टॉक, बॉण्‍ड और माल। इसमें यह कहना कठिन होगा कि किस में कितना निवेश करें, किंतु यह आपकी आय, उम्र, जोखिम सहनशीलता और समयावधि पर निर्भर करता है।
3. निवेश करने के लिए सर्वप्रथम किसी ब्रोकेज या म्यूचुअल फंड में अकाउंट खोलना आवश्‍यक है। स्‍टॉक और ब्रॉकर का चयन आपके बुद्धि‍ विवेक पर निर्भर करता है।
4. पहला निवेश कम मात्रा में करें। बाजार की स्थिति को पूरी तरह समझने के बाद ही अपने निवेश को बढ़ाएं।
1.http://www.contrarian-investing.com/contrarian-investing-authors/benj-gallander-investment-philosophy/
2.https://www.brightscope.com/financial-planning/advice/article/6878/The-Opportunistic-Approach-To-Growth-Investing/
3.https://www.fool.com/investing/general/2013/11/30/how-to-invest-opportunistically.aspx